東方歌
作者：無名氏
朝代：唐

paragraphs: 東方有木本名砂，爲男爲女亦爲芽。
受氣午成須立子，含精育質長金家。
自從成長多年月，朝朝各自向天涯。
莫欺形貌黑皴皵，渾身緫是日精華。
忽若遇著陰家子，不假良媒自相許。
迎歸寶帳到中宮，陰陽氣合情意與。
特地爲胎重造化，運動坎離巡八卦。
十月懷胎母子分，定知霄漢驂鸞駕。